Imitacija života
<s>Imitation of Life () je američki igrani film snimljen 1959. godine u režiji Douglasa Sirka, poznat kao jedna od komercijalno najuspješnijih hollywoodskih melodrama 1950-ih, odnosno jedno od klasičnih ostvarenja žanra.</s>

<s>Predstavlja adaptaciju istoimenog romana Fannie Hurst, odnosno remake istoimenog crno-bijelog filma iz 1934. godine.</s><s>Protagonistica, čiji lik tumači Lana Turner je glumica Lora Meredith koji radi karijere zanemaruje kćer Susie, te angažira crnu kućnu pomoćnicu Annie Johnson (čiji lik tumači Juanita Moore) koja će sa vremenom postati dio njene porodice.</s><s>Radnja prikazuje probleme koje objema ženama stvaraju njene kćeri kada odrastu - Susie (čiji lik tumači Sandra Dee) se zaljubi u Lorinog momka (čiji lik tumači John Gavin), a Anniena kćer Sarah Jane (čiji lik tumači Susan Kohner) se zbog neobično svijetle puti pokušava izdavati za bjelkinju i odriče se vlastite majke.</s>

<s>Poticaj za snimanje filma je pružio tadašnji pokret za građanska prava američkih crnaca, koji je aktualnom učinio dotada od strane Hollywooda uglavnom izbjegavanu temu međurasnih odnosa.</s><s>Producent Ross Hunter je, pak, inzistirao na izmjenama scenarija u odnosu na predložak, pa je tako lik koji tumači Turner pretvoren u glumicu, a što je bio povod da se u filmu koriste raskošni i atraktivni kostimi.</s><s>Publici se film izuzetno dopao, te je predstavljao jedan od najuspješnijih filmova godine.</s><s>Kritičari mu, međutim, nisu bili skloni, zamjerajući mu preveliku melodramatičnost i kič.</s><s>Kasniji kritičari su ga, međutim, počeli hvaliti te ga drže jednim od najboljih ostvarenja Sirkove kinematografije.</s>

<s>Uloge
 Lana Turner ...</s><s>Lora Meredith
 Juanita Moore ...</s><s>Annie Johnson
 John Gavin ...</s><s>Steve Archer
 Sandra Dee ...</s><s>Susie u dobi od 16 godina
 Susan Kohner ...</s><s>Sarah Jane u dobi od 18 godina (pjevanje sinkronizirala Jo Ann Greer)
 Robert Alda ...</s><s>Allen Loomis
 Dan O'Herlihy ...</s><s>David Edwards
 Than Wyenn ...</s><s>Romano 
 Karin Dicker ...</s><s>Sarah Jane u dobi od 8 godina
 Terry Burnham ...</s><s>Susie u dobi od 6 godina
 Ann Robinson ...</s><s>Šougerla
 Troy Donahue ...</s><s>Frankie
 Sandra Gould ...</s><s>Annette
 Jack Weston ...</s><s>Tom
 Mahalia Jackson ...</s><s>Solistica iz zbora</s>

<s>Izvori</s>

<s>Vanjske veze</s>

<s></s>

<s>Američki filmovi
Dramski filmovi
Romantični filmovi
Authority control 2</s>

